European Law Students’ Association Norway

The European Law Students' Association Norway (ELSA Norge) er en internasjonal, uavhengig, upolitisk og ideell organisasjon av og for jusstudenter og unge jurister. Organisasjonen tilbyr aktiviteter til sine medlemmer som skal bidra til å utvikle deres juridiske og personlige egenskaper. Organisasjonen er en undergruppe av European Law Students Association som har hovedkontor i Brussel.

Struktur 

Struktur ELSA Norge består av tre lokalgrupper: en gruppe ved hvert av de tre juridiske fakultetene i henholdsvis Oslo, Bergen og Tromsø. I Bergen og Tromsø er alle jusstudenter medlemmer, mens i Oslo må man aktivt melde seg inn for å bli medlem. Til sammen er det i dag 2525 medlemmer av ELSA i Norge. I tillegg har ELSA Norge et landsstyre som skal være bindeleddet mellom lokalgruppene i Norge og det internasjonale styret i ELSA. De syv styremedlemmene blir valgt av Landsmøtet, ELSA Norges generalforsamling og høyeste organ. Landsstyret velges for ett år, og har ansvaret for den daglige driften av organisasjonen.

Aktiviteter 
ELSAs aktiviteter har flere nøkkelområder.

Seminars & Conferences 
 Seminarer. Som forelesninger og paneldebatter
 Delegasjoner. ELSA har konsultativ status i flere av FNs organer
 Juridisk utdanning som sommerskoler og lignende
 Studieturer og intitusjonelle besøk. Studiebesøk (Study visits) – Interne besøk mellom ELSA lokalgrupper. Intitusjonelle besøk (Institutional visits) – Faglig relaterte studieturer

Akademiske aktiviteter 
ENP - ELSAs Nasjonale Prosedyrekonkurranse

Dette arrangeres årlig mellom ett lag fra Bergen, Oslo og Tromsø. Prosedyrekonkurransen er ment å simulere en rettssak, og det gir jusstudentene en forsmak på hvordan det er å opptre på vegne av en klient foran en domstol. Som advokat er det nødvendig å kunne representere sin sak på best mulig måte. I finalen møtes to og to lag for et dommerpanel bestående av profilerte jurister. Disse har bakgrunn fra både advokat- og dommeryrket, og lagene blir vurdert etter et scoresheet med ulike kriterier. Etter tre runder med prosedyre har samtlige fått opptrådt på vegne av både saksøker og saksøkte.

ENF - ELSAs Nasjonale Forhandlingskonkurranse

ENF ble for første gang arrangert i 2015 og har etter det blitt arrangert årlig. I finalen møtes lokale vinnere fra Bergen, Oslo og Tromsø.

Student Trainee Exchange Programme (STEP) 
Student Trainee Exchange Programme, er et praktikantprogram for jusstudenter og unge jurister som gjør det mulig å få arbeidserfaring i utlandet. Praktikantstillingene varer mellom 2 uker til 2 år og kan finne sted innenfor et hvert juridisk relatert felt: advokatfirmaer, domstoler, offentlige institusjoner, banker, juridiske avdelinger i bedrifter, konsulentfirmaer og internasjonale organisasjoner.

ELSA Norge jobber for å opprette traineesships i Norge som utenlandske jusstudenter kan søke på. ELSA Norge har blant annet samarbeidet med Gjøvik tingrett og OneSubsea.

Før og under praktikantopphold assisterer ELSA med å finne akkomodasjon, søke om visa, om nødvendig, og organisering av sosiale arrangementer for å involvere praktikanten i det sosiale livet i det lokale miljøet.

Styrer

2017–2018 
 President: Ane Fossli
 Generalsekretær Herman Grøm
 Markedsføring: Marie Bakken
 Økonomi: Heidi Sønes (1.08.17 - 31.12.17) / Tina Leikvoll Flaglien (1.01.18- d.d)
 VP Academic Activities: Jonas Koch Fredriksen
 VP Seminars & Conferences: Kaja Bakkevig Piene
 VP STEP: Marie Stenhammer Berntzen

2016–2017 
 President: Oda Eriksen Rønning
 Generalsekretær Benedicte Kjærran
 Markedsføring: Nikolai Karleif
 Økonomi: Kristian Wangsfjord
 VP Academic Activities: Adnan Vejzovic
 VP Seminars & Conferences: Camilla Higraff Åmotsbakken
 VP STEP: Jonas Koch Fredriksen

2015–2016 
 President: Erlend Stuart Serendahl
 Generalsekretær Cilje Marie Stray
 Markedsføring: Mariann Nilsen
 Økonomi: Marius Raju Johansen
 VP Academic Activities: Asbjørn Tobiassen Øi
 VP Seminars & Conferences: Kristian Wangsfjord
 VP STEP: Hanne Lillemork

2013–2014 
 President: Armin Khoshnewiszadeh
 Generalsekretær Elisabet Høines Totland
 Markedsføring: Mortenindstad
 Økonomi: Ronny Blankenberg
 VP Academic Activities: Olav Vogt Engeland
 VP Seminars & Conferences: Frida Fostvedt
 VP STEP: Ingeborg Collett Bjørgan

Norske studentorganisasjoner